‘ইস্তিকলাল’ হলো আরবী শব্দ, যার বাংলা অর্থ হলো স্বাধীনতা। ইন্দোনেশিয়া ১৯৪৯ সালে স্বাধীনতা লাভ করার পর হতেই সেখানে ‘ইস্তিকলাল’ নামে জাতীয় মসজিদ নির্মাণের উদ্দ্যোগ গ্রহণ করা হয়। ডিজাইন ও অন্যান্য ব্যবস্থাপনা ঠিক করে ১৯৬১ সালে মসজিদটির ফাউন্ডেশন দেওয়া হয়। তবে মসজিদটির নির্মাণ কাজ শেষ হতে অনেক সময় লাগে। ১৯৭৮ সালে মসজিদটির নির্মাণ কাজ শেষ হয়। এই মসজিদটির ভিত্তি স্থাপন হতে সম্পন্ন হওয়া পর্যন্ত মোট ১৭ বছর সময় লেগে গেছে। অত্যন্ত দৃষ্টিনন্দন ও কারুকার্য করা এই মসজিদটি সত্যিই একটি দেখার মতো মসজিদ। তাই এই মসজিদকে বিশ্বের ৫ম বৃহত্তম মসজিদ হিসেবে ধরা হয়।